Bomba atomică, un adevărat dezastru!

Oamenii de știință… responsabili sau nu?

Eseul expune motivele pentru care oamenii de știință, care au inventat bomba atomică, nu sunt responsabili pentru felul în care aceasta este folosită. Argumentul principal se bazează pe un scurt istoric al descoperirii principiului de funcționare al bombei și evidențiază interesele politice ale vremii. Eseul analizează tragicul accident nuclear de la Cernobîl și exemplul dat de cunoscutul inventator Nicolas Tesla, prin interzicerea unei invenții mortale. Concluzia este evidentă, oamenii de știință nefiind responsabili pentru intervenția dezastruoasă a marilor puteri politice ale lumii, în domeniile ce aparțin științei.

Omul de știință este un savant, care utilizează abilitățile psihice extraordinare și cunoștințele dobândite prin cercetare avansată, pentru a oferi omenirii numeroase inovații, descoperiri și invenții, destinate îmbunătățirii nivelului de trai.

De-a lungul istoriei, marii cercetători din diferite domenii, au devenit cunoscuți, prin intermediul invențiilor lor extraordinare, foarte mulți riscându-și propria viață, pentru reușita descoperirilor. Însă, majoritatea nu au construit un obiect finit, ci au dezvoltat principii de funcționare, ilustrate prin schițe sau simple idei. Astfel că, imediat după promovarea principiilor, omenirea decide cum vor fi folosite, punându-se accentul pe nevoile administrative și politice ale populației. În acest mod, au existat și descoperiri, care deși au fost destinate unei cauze bune inițial însă, atunci când au primit implicarea marilor puteri politice ale lumii, au avut consecințe dezastruoase. Un astfel de exemplu este bomba atomică, o armă letală, care prin explozie, eliberează energia nucleară provenită dintr-o reacție în lanț de fisiune sau fuziune nucleară și care, poate distruge un oraș întreg în câteva secunde, iar efectele pot fi și de lungă durată, cum ar fi căderile radioactive sau boala de iradiere.

Sunt de părere că, oamenii de știință care au inventat bomba atomică,nu sunt responsabili pentru utilizarea ulterioară a acesteia de către umanitate.

Un prim argument în favoarea nevinovăției acestora, îl constituie însăși povestea controversată a creării și folosirii bombei atomice. Procesele de fisiune și fuziune nucleară, au încept să fie studiate, în scopul dezvoltării unei noi surse de energie. Întemeietorul a fost fizicianul american-austriac Leó Szilárd care, în 1933, a realizat că este fizic posibil să împarți nucleu unui atom. De asemenea, el a venit cu ideea posibilității producerii unei noi forme de energie .Fiind ajutat de fizicianul italian Enrico Fermi , împreună pun bazele schiței primului reactor nuclear, iar în 1938, obțin fisiunea nucleară în laborator. Toate acestea se întâmplă într-o perioadă destul de zdruncinată, din punct de vedere politic și administrativ, pe timpul celui de-al Doilea Război Mondial, Hitler extinzându-și cu repeziciune teritoriul. În acest mod, ia naștere o competiție între cele trei mari puteri ale lumii : Statele Unite ale Americii, Rusia și Germania, având ca scop, reușita primei scindări ale atomului și folosirea procesului într-o invenție măreață, ce avea să revoluționeze lumea. Bineînțeles că, guvernul american va face un proiect secret numit Project Manhattan, unde vor dezvolta o armă nucleară și vor lăsa în seama proiectelor de suprafață, construirea centralelor atomo-electrice care pot aduce numai beneficii populației. Pe lângă războaiele de cucerire purtate pe teritoriul Europei, americanii aveau unul și cu Japonia, unul foarte controversat, deoarece se spune că, detonarea unei astfel de bombe a fost singura cale de a opri războiul sau faptul că nu era necesară utilizarea acesteia pentru că trupele japoneze erau deja în minoritate și victoria Statelor Unite era evidentă. Astfel, ce părea o idee revoluționară și benefică va fi transformată, din cauza intereselor guvernamentale, în cea mai letală armă deținută până în prezent, fapt care susține nevinovăția oamenilor de știință, care au urmărit dezvoltarea științifică în domeniul fizicii și ajutarea populației .

Contraargumentul clasic împotriva ideii susținute este reprezentat de povestea exploziei de la Cenobîl, care a afectat jumătate din continentul Europa, a cauzat creșterea bolnavilor de cancer, distrugerea unui înterg oraș și moartea a mii de oameni. Centrala nucleară de la Cernobîl este construită după principiile dezvoltate de către Leó Szilárd și Enrico Fermi, putând spune că, în interiorul ei, se află o bombă atomică controlată, nedetonată. Însă, în noaptea de 26 aprilie 1986, are loc explozia reactorului 4, dar cauzele acesteia sunt până în prezent un subiect foarte controversat. Deci, vina distrugerii orașului Prîpeat ar aparține oamenilor de știință care au creat reactorul . Având la bază procesele fizice pe care le folosește și arma nucleară, am putea spune că, însăși inventatorii sunt de vină că nu au anticipat posibilele riscuri la care vor expune umanitatea, prin dezvoltarea unei tehnologii, care lucrează cu substanțe radioactive, extrem de dăunătoare pentru mediu, mecanisme extrem de sensibile, a căror eroare poate cauza un dezastru de mari proporții . De asemenea, un alt exemplu al unui cunoscut om de știință și inventator erudit, îi aparține lui Nicolas Tesla. El este creatorul invenției numită: „Raza Morții”[[1]](#footnote-1) care putea să dezintegreze instantaneu de la nivelul solului, orice avion inamic, către care era îndreptat. Însă, Tesla nu a vrut ca o astfel de armă letală, care deși nu avea drept victime decât pilotul avionului, să fie utilizată, astfel că, decide să ascundă planurile de construcție, deși foarte mulți oameni influenți încearcă să pună mâna pe ele și să ofere sume de bani imense în schimbul lor.

Contraargumentul nu este valid, deoarece explozia de la Cernobîl are drept cauze controversate erori umane. Așa cum este prezentat și în serialul bazat pe fapte reale “Cernoîl” (2019), aflându-se în timpul unor teste de siguranță, în noaptea accidentului. echipa instruită care trebuia să efectueze testele a fost schimbată cu una neinstruită. Din lipsă de experiență, aceștia au luat niște decizii incorecte în lanț, care au dus la explozia reactorului și împrăștierea materialului radioactiv în tot orașul. Nici în ziua de azi nu a fost găsită o anumită persoană vinovată și pusă să răspundă în fața legii, însă ce este cert, e faptul nu este vina oamenilor de știință care au creat o astfel de bombă atomică, nefiind responsabili de deciziile unei echipe neinstruite și de niște erori umane vinovate. În ceea ce privește exemplul lui Nicolas Tesla, cel care nu a dat spre folosință o armă creată de el, din cauza că avea să ia niște vieți nevinovate, nu este nici el în totalitate adecvat și valid . Tesla a realizat schițele unui dispozitiv concret, știind de la început la ce ar putea fi utilizat după realizare. În schimb, oamenii de știință care au conceput bomba atomică, au descoperit principiul de funcționare, aflându-se în căutarea unor noi surse eficiente de energie electrică, care a fost dezvoltată cu success și este folosită până în prezent.

În concluzie, oamenii de știință care au inventat bomba atomică nu sunt responsabili pentru felul în care aceasta este folosită, argumentele prezentate anterior susținând acest fapt. Toate dezastrele produse de aceasta de-a lungul istoriei, nu sunt cauzate de invenția însăși, ci de utilizarea ulterioară, nepotrivită de către oamenire, pentru expunerea unor interese politice dezumanizante. Oamenii de știință cercetează, în primul rând, datorită dedicării lor pentru știință și, în al doilea rând, pentru îmbunătățirea calității vieții umane.

Bibliografie:

1. Nicolae Sfetcu „Fizică atomică și nucleară fenomenologică”, Editura MultiMedia Publishing
2. CrashCourse , documentar video-YouTube “The Atomic Bomb: Crash Course History of Science ”

<https://www.youtube.com/watch?v=w4q1fG1vh5I>

1. Craig Mazin, Seria “Cernobîl” 2019

1. Alexandru Safta, “Genialul Tesla, inventatorul mileniului II”*, Descoperă.ro*

   <https://www.descopera.ro/stiinta/4009052-genialul-tesla-inventatorul-mileniului-ii> (03 februarie2009) [↑](#footnote-ref-1)